Downloaded from YTS.MX
Official YIFY movies site: YTS.MX
SEBUAH DOKUMENTARI ASLI NETFLIX
Bayangkan anda dilahirkan ke dalam galaksi makhluk hanyut.
Spesies kecil sesat di lautan.
Tidak pernah berjumpa ibu bapa anda.
Tiada sesiapa menunjuk arah jalan atau matlamat hidup.
Begitulah bermulanya kehidupan ikan buntal kecil ini.
Panggilnya Buntal.
Baru beberapa bulan lalu, ia lebih kecil daripada kuku.
Hanyut di lautan, menuju masa depan yang tak pasti.
Lautan ini dunia Buntal.
Terumbu karang yang subur, habitat ribuan spesies.
Tetapi untuk lihat pemandangan Buntal, anda perlu lihat lebih dekat.
Lebih dekat lagi.
Sebab kisah setiap terumbu karang bermula dengan makhluk paling kecil.
Pertama kalinya, kami membuka pemandangan dunia mikronya yang mengagumkan.
Dunia yang mana kisah terungkap pada skala terlalu kecil,
terlalu pantas,
atau terlalu perlahan untuk penglihatan manusia.
Dari sudut pandangan Buntal yang kecil,
ia nampak seperti keajaiban.
Terumbu yang tak seperti kita lihat sebelum ini.
Bagi mata kasar, lautan terbuka nampak tak bernyawa,
tetapi apabila lihat lebih dekat, berbilion-bilion haiwan kecil kelihatan.
Sesetengahnya amat kecil sehingga ratusan fauna
muat dalam setitik air.
Di sinilah Buntal memulakan perjalanan hidup.
Ia menetas dari telur di terumbu lalu hanyut dibawa arus ke laut,
untuk makan plankton kecil.
Beginilah ikan terumbu memulakan hidup.
Dalam beberapa bulan,
fauna mikroskopik ini tidak lagi cukup mengenyangkan.
Ia perlu mencari makanan lebih besar.
Hal itu menimbulkan masalah yang besar.
Bagaimana Buntal nak kembali ke terumbu?
TERUMBU SAWAR BESAR
Keajaiban berlaku apabila banyak spesies tertumpu di tempat yang sama.
Kerumunan riuh-rendah
dan terumbu karang ialah tempat yang sibuk.
Bunyi bergerak jauh di dalam laut.
Buntal hanya perlu mendengar.
Kebanyakan struktur ini dibina oleh haiwan
bersaiz lebih kecil daripada hujung jari.
Ribuan nyawa dan jutaan kisah terungkap.
Tak percaya?
Cuba lihat daripada perspektif Buntal.
Haiwan terkecil di sini sebesar sebutir pasir.
Dunia baru Buntal ialah dunia mikro fauna kecil
yang menjalani hidup tanpa disedari makhluk gergasi seperti kita.
Pada usia tiga bulan, Buntal hanya sebesar gula-gula.
Ia bukan sekadar menakutkan,
ia berbahaya.
Nasib baiklah Buntal ada cara tersendiri mempertahankan diri.
Ia beracun.
Tubuhnya memiliki label amaran.
Tanda pada tubuhnya bermaksud,
"Awak akan menyesal jika makan saya."
Tapi beracun tak membuatnya kebal.
Pemangsa berdekatan menghendap.
Ikan lepu.
Sirip pemburu ini yang mempesonakan
sangat sesuai untuk mengumpul mangsa kecil ke tempat sempit.
Kebanyakan ikan terumbu muda mati sebelum cukup setahun hidup.
Buntal bertuah,
kerana terumbu mempunyai laluan kecil berliku
tempat ikan kecil boleh bersembunyi.
Tak kelihatan,
tak dimakan.
Ketika Buntal tidur, dasar dunianya mula bergolak.
Setiap tahun,
bulan, air pasang dan suhu air
beri isyarat kepada berbilion-bilion karang
bahawa malam ini, adalah masanya menghanyutkan anak kecil ke laut.
Pada bukaan kecil polip terumbu
pumpunan kecil telur dan sperma muncul.
Dalam masa hampir serentak, ia terkeluar
dan mengembara ke permukaan.
Pumpunan hanyut dibawa arus, bercampur dengan telur
ribuan koloni karang lain.
Antara berbilion-bilion telur yang dilepaskan
jika satu bertemu padanannya,
sesuatu yang luar biasa berlaku.
Bentuk larva mikroskopik,
haiwan yang jarang dilihat dalam usaha membina koloni karang baru.
Ia hanyut berhari-hari
sehingga ia mendengar panggilan terumbu.
Lalu menyelam,
berani berdepan ancaman pemangsa dan perangkap.
Apabila anda sebesar titik,
udang sepanjang tiga sentimeter nampak sangat besar.
Di terumbu, larva mencari tempat sesuai untuk dijadikan habitat.
Apabila jumpa tempat sesuai,
ia berubah
daripada larva yang berenang bebas menjadi karang muda.
Apabila ia bertumbuh, rangkanya membentuk sebahagian terumbu.
Dengan bantuan haiwan kecil lain,
karang membina struktur bernyawa
yang mencipta habitat untuk pelbagai jenis hidupan.
Ia memakan masa ratusan malah ribuan tahun,
untuk generasi pembina terumbu kecil membina metropolis karang Buntal ini.
Di dalam tempat persembunyiannya, Buntal kini selamat.
Tapi ia perlu berani berdepan pemangsa dan keluar cari makan.
Sekali lagi, karang membantu.
Karang menghasilkan tenaga yang memberi makan haiwan di terumbu.
Semuanya bermula daripada haiwan bersel tunggal
yang hidup di dalam karang, zooxantela.
Nama saja canggih.
Namun semuanya di sini, sangat kecil.
Haiwan kecil ini ialah pasangan hidup karang
menuai tenaga cahaya matahari sebagai makanan perumah karang.
Apabila karang berkembang subur,
ia berkongsi tenaga dengan hidupan terumbu lain.
Sesetengah haiwan menggunakan tenaga secara langsung dengan memakan karang.
Anak tapak sulaiman berduri tajam ini
menggunakan bintik mata di hujung setiap lengan untuk mencari koloni karang.
Deria bau dalam air yang tajam membantu mencari spesies yang betul.
Lalu ia makan polip karang, meninggalkan kesan pada terumbu.
Bukan semua penghuni makan karang secara terus.
Jika ya, bandar terumbu ini tentu musnah.
Nasib baiklah ada cara lain karang membekalkan makanan.
Ia membekalkannya dengan lendir.
Koral mengeluarkan mukus halus untuk haiwan seperti Buntal makan,
namun sekumpulan organisma purba memastikan tenaga ini tidak hilang.
Bunga karang.
Pada mata kasar, ia nampak tak bergerak,
tapi jika masa dipercepatkan, peranannya pada terumbu dapat dilihat.
Bunga karang mengepam banyak air melalui tubuhnya,
menapis mukus karang dan menggunakan tenaga itu untuk tumbuh.
Selepas ia makan,
bunga karang mengumpulkan sisa organik pada permukaannya,
mencipta ketulan bersaiz kecil
untuk haiwan cilik memakannya.
Lalu haiwan tersebut dimakan oleh haiwan lebih besar.
Alamak. Bukan sedikit besarnya. Tapi terlalu besar.
Haiwan ini terlalu besar.
Haiwan ini, ya.
Lebih sesuai.
Sesetengah makanan bunga karang yang dikitar semula memasuki turus air
lalu ditangkap dan dimakan oleh pengumpan penapis.
Seperti cacing pokok Krismas.
Cacing yang paling meriah di laut.
Ketam porselin bersaiz badam ini
menggunakan penyepit berbulu untuk menangkap zarah makanan
dari air.
Di sini, setiap permukaan penuh dengan hidupan.
Satu pun tidak dibazirkan.
Di belakang siput laut yang sebesar buat zaitun,
haiwan yang lebih kecil membuat habitatnya.
Tanpa haiwan kecil yang mengitar semula tenaga yang diambil oleh karang,
haiwan lebih besar takkan punya makanan.
Hidup di terumbu bergantung kepada ribuan haiwan kecil yang bekerjasama,
masing-masing berperanan penting.
Buntal sangat sesuai memburu di dunia kecil ini.
Namun hakikat yang menakutkan, semua yang makan, juga boleh dimakan.
Bukan semua karang tak berbahaya.
Sesetengahnya pemangsa…
sesungutnya diselaputi sel berbahaya
yang menempuling dan melumpuhkan mangsa bersaiz kecil.
Jika ia mahu hidup lama di terumbu,
Buntal mesti belajar semua rahsia sisi gelap terumbu.
Sesetengah lorong lebih berbahaya daripada yang lain.
Ikan pemancing ini sepanjang ibu jari anda.
Gergasi di dunia mikro ini.
Buntal telah menemui kuasa ikan buntalnya.
Ia menggelembung seperti belon dalam beberapa saat,
helah yang baru selamatkan nyawanya.
Sebagai salah satu ikan terkecil di terumbu, Buntal sentiasa dalam bahaya.
Kuasanya mungkin menjauhkan pemangsa buat seketika,
tetapi daya lain di luar kawalannya.
Di atas ombak, ribut menderu-deru di dunia yang tak diketahui Buntal.
Keganasannya menyelam dalam ke laut.
Walaupun kaya dengan makanan,
terumbu masih tempat yang berbahaya untuk anak ikan.
Gerak hatinya mengatakan mungkin ada laut lebih selamat jauh dari sini.
Namun untuk mencarinya ia perlu merentasi dunia baru yang aneh.
Lantai pasir.
Di lantai pasir ini, setiap hidupan jaga kepentingan sendiri.
Dataran ini habitat bagi haiwan yang mengais-ngais dan mengorek.
Di sini, persaingan untuk hidup sangat sengit.
Di bukit pasir,
Buntal menemui moluska yang mengangkut cangkerangnya melalui karang bebas.
Karang bersaiz walnut ini hidup di atas pasir,
menyerap cahaya matahari dan makan haiwan kecil.
Tapi bukan mudah terdedah kepada cahaya.
Sentiasa dalam bahaya diterbalikkan atau dikebumi hidup-hidup.
Hukuman mati bagi karang yang perlu cahaya matahari.
Tapi kadangkala bantuan datang tanpa diduga.
Memang langsung tak diduga.
Dalam kes ini, bantuan dari lubang cacing.
Cacing kacang tinggal di dalam lubang di dasar karang bebas.
Cacing ini memastikan perumahnya menegak.
Sebagai balasan, karang bebas beri perlindungan
sementara penyewanya mencari makanan di dalam pasir
sambil menunda karang bebas dalam pencariannya.
Tiada yang berperanan kecil di sini, hanya saiz organismanya yang kecil.
Perjalanan merentasi lantai pasir mungkin tak jauh,
namun bagi ikan kecil, ia satu pengembaraan.
Di sini, tiada tempat bersembunyi dan tak banyak makanan.
Ketika lantai pasir nampak tak berpenghujung,
sebuah oasis muncul di ufuk.
Akar bakau yang berselirat,
laluan kecil dipenuhi makanan dan lebih selamat daripada pemangsa.
Tempat yang sesuai untuk ikan bersaiz kecil mencari makan,
membesar dan asah kemahiran yang perlu untuk hidup.
Bukan ia saja yang membuat penghijrahan ini.
Laluan ini tempat berlindung bagi pelbagai jenis ikan terumbu.
Buntal menemui tempat berlindungnya.
Keadaan bertambah baik.
Sudah beberapa hari ia tak makan.
Ia kebuluran.
Tapi masih waras.
Ia perlu mencari makanan dengan segera.
Ia mahu lihat cara penghuni di sini memburu.
Kuda laut bersaiz jari kelengkeng pakar memburu di dunia kecil ini.
Ia menyasarkan krustasia lebih kecil daripada sebutir beras.
Peragut kecil ini menghabiskan masa mengunyah alga
dan haiwan mikroskopik di dalam rumput laut.
Peranannya penting dalam jaringan makanan di sini.
Hubungan antara tumbuhan dan haiwan lebih besar seperti Buntal.
Di padang rumput lagun ini,
alga dan rumpai laut menuai tenaga daripada matahari.
Membekalkan makanan untuk komuniti
dan menghasilkan oksigen untuk planet ini.
Tugas besar untuk tumbuhan kecil ini.
Bunga rumput laut lebih kecil daripada dandelion.
Ia menarik perhatian kawanan krustasia kecil
yang Buntal dan kuda laut suka makan.
Seperti lebah, krustasia boleh membawa debunga dari bunga ke bunga.
Lagun ialah kosmos dunia dalam dunia.
Makin dekat dilihat, makin banyak dijumpai.
Pada lai rumpai laut,
seekor entroprok mikroskopik mengeluarkan isi perut kecilnya.
Tak banyak diketahui tentang dunia ini.
Saiznya terlalu kecil.
Selepas enam bulan di tempat sempit ini, Buntal kini sudah remaja.
ia juga dah banyak makan.
Saiznya sudah empat kali ganda.
Keyakinannya juga bertambah.
Namun ia tak boleh lalai.
Tempat berlindungnya yang tenang pun ada penyerang hendap.
Ikan kala jengking ini menyamar dengan sempurna,
menunggu mangsa yang leka berenang melintasinya.
Tapi kadangkala, penyamaran boleh memakan diri.
Lagun ialah rangkaian perhubungan.
Di mana-mana saja, kisah kecil terungkap.
Ketam pengawal ini tak suka ikan kecil makan rumahnya.
Ia takkan bersabar dengan masalah dibawa oleh ikan bersaiz kecil.
Ketika ia fikir kerjanya selesai, seekor umang-umang menginjak-injak polipnya.
Jelas sekali, ia tak suka.
Seorang ketam nampak kuat apabila ia halau penceroboh,
tapi tanpa perlindungan karang, ia juga boleh menjadi mangsa.
Ketam dan karang ini sangat saling memerlukan.
Setiap haiwan bergantung kepada hidupan lain untuk hidup.
Buntal kecil kini sebesar saiz ibu jari manusia.
Dengan panjang dua inci lebih, ia kini terlalu besar untuk habitatnya.
Kini ia dah besar, makanan yang banyak di terumbu lama nampak lebih menarik.
Ia perlu merentas lantai pasir lagi.
Tapi kali ini, ia mengembara sebagai remaja
dalam pencarian rumah abadinya.
Sebelum persimpangan,
Buntal menemui siput buta yang menghidu mencari-cari makanan.
Pebangkai kecil sepertinya ialah kru pembersihan laut.
Kerja kotor, tapi ada haiwan perlu lakukannya.
Di kawasan berdekatan, siput kon pemangsa sedang memburu.
Ia menghidu bau siput buta melalui arus.
Kejar-mengejar siput bermula.
Seperti singa memburu gazel di dataran Afrika,
aksi ini mengujakan.
Tak juga, tapi agak menarik jika anda lajukan pergerakan.
Di sini, anda boleh lari,
tapi tak boleh sembunyi.
Bukan daripada siput kon dengan deria bau yang tajam.
Siput kon membunuh siput buta dengan racun berbisa.
Tiada hati perut.
Persaingan sengit di dunia ini,
tapi Buntal belajar untuk ambil peluang atas kematian dan huru-hara.
Kini, ia lebih tertumpu mengambil makanan segera,
dalam perjalanan jauh balik ke terumbu.
Apabila Buntal menghampiri terumbu, ia melihat dunia yang asing.
Warna pelik menunjukkan karang sedang menderita.
Suhu air lebih tinggi daripada sepatutnya.
Di dalam karang, zooxantela tertekan
dan karang mula membuangnya.
Tanpa pasangan hidupnya membekalkan makanan,
warnanya mula luntur dan ia kelaparan.
Karang ini sedang tenat.
Metropolis bawah laut Buntal yang dibina beribu-ribu tahun lamanya,
menjadi runtuhan kerana laut yang kian panas.
Kebanyakan terumbu karang planet kita sudah berada dalam keadaan bencana ini.
Setiap tahun, runtuhan berterusan.
Melainkan kita ubah cara kita bertindak di dunia kita,
dunia Buntal akan pupus.
Pengembaraan ini sepatutnya terakhir buat Buntal,
namun tidak lagi.
Ia perlu terus mencari terumbu subur untuk dijadikan habitat.
Pada usia sekitar dua tahun,
Buntal kini 10 kali lebih panjang daripada kali pertama tiba di terumbu.
Sebesar saiz tapak tangan anda.
Masanya tiba lagi,
yang mana kitaran bulan dan suhu air
mencetuskan sistem pembiakan berbilion-bilion karang
di Terumbu Sawar Besar Australia.
Bentuk yang bermula sebagai titisan, kini membanjiri laut dengan harapan.
Generasi baru akan mula membaiki, memulihkan dan cipta terumbu karang baru.
Malam yang sama, beribu-ribu haiwan terumbu lain sertai pembiakan besar ini.
Ia acara pembiakan terbesar di bumi.
Dengan tuah, sesetengah hero kecil ini akan hanyut ke tempat
yang mana ikannya sihat,
airnya bersih
dan suhunya bersesuaian.
Jika berjaya, walaupun kebarangkaliannya rendah,
ia dapat lengkapkan misi penting.
Untuk membina dan mengekalkan struktur hidupan terbesar di bumi.
Buntal akhirnya menemui tempat bahagia, terumbu karang yang sihat.
Kini ia dah besar dan lebih yakin,
musuh lama yang pernah membulinya, menjauhkan diri.
Ya, teruskan berenang, ikan singa.
Teruskan berenang.
Kini dah dewasa, Buntal akan jumpa wilayahnya nanti,
kawasan yang mana dia akan arif tentangnya.
Serta pertahankan daripada ikan buntal jantan
dengan harapan ia akan bertemu pasangan.
Buntal dan pasangan boleh hidup hampir sedekad.
Kelak, anaknya pula akan dihanyutkan ke laut
untuk memainkan peranan penting di ekosistem indah ini.
Ia mempunyai tanggungjawab besar.
Pemandangan kita ke dunia mikro ini baru terbuka.
Haiwan-haiwan kecilnya ternyata
bijak dan kompleks melangkaui imaginasi kita.
Masih ada tempat untuk berenang dengan ikan buntal,
raksasa penyamar dan karang berwarna-warni.
Haiwan kecil luar biasa ini berusaha semampunya
mengekalkan dunianya yang rapuh.
Selebihnya terpulang kepada kita.
Terjemahan sari kata oleh Farhana Syazwani